กระทรวงมหาดไทย ดำเนินมาตรการช่วยเหลือประชาชนผู้ใช้น้ำประปา เพิ่มเติมลดค่าน้ำร้อยละ 20 เป็นเวลา 3 เดือน
กระทรวงมหาดไทย ดำเนินมาตรการช่วยเหลือประชาชนผู้ใช้น้ำประปา เพิ่มเติมลดค่าน้ำร้อยละ 20 เป็นเวลา 3 เดือน พลเอก อนุพงษ์ เผ่าจินดา รัฐมนตรีว่าการกระทรวงมหาดไทย เปิดเผยว่า ตามคณะรัฐมนตรีมีมติเห็นชอบมาตรการช่วยเหลือประชาชนผู้ใช้น้ำประปาที่ได้รับผลกระทบจากการระบาดของโรคโควิด -19 ซึ่งเป็นมาตรการเพิ่มเติมนั้น จึงได้เน้นย้ำให้การประปานครหลวง (กปน.) และการประปาส่วนภูมิภาค (กปภ.) เร่งช่วยเหลือประชาชนทั่วประเทศอย่างต่อเนื่อง เพื่อบรรเทาความเดือดร้อนของประชาชนจากสถานการณ์การแพร่ระบาดของโรคโควิด-19  หากสถานการณ์ไม่ดีขึ้นจะได้มีมาตรการต่างๆ เพื่อบรรเทาความเดือดร้อนและช่วยแบ่งเบาภาระค่าใช้จ่ายของประชาชนเพิ่มขึ้น เพื่อลดผลกระทบของประชาชนในสถานการณ์ดังกล่าว มาตรการช่วยเหลือประชาชนเพิ่มเติมของการประปานครหลวง (กปน.) ได้แก่  ใช้น้ำฟรี 10 คิวแรก 3 เดือนทุกครัวเรือน   ลดค่าน้ำประปาร้อยละ 20 เป็นเวลา 3 เดือน สำหรับผู้ใช้น้ำเกิน 10 คิว/เดือน ขยายระยะเวลาชำระค่าน้ำ สามารถผ่อนชำระได้นานถึง 6 เดือน (กิจการโรงแรมและที่พักอาศัย) คืนเงินประกันการใช้น้ำทุกราย : ประเภทบ้านพักอาศัย (R1) และกิจการ ธุรกิจ(R2) เริ่มลงทะเบียน 1 พฤษภาคม 2563 ยกเว้นการตัดน้ำนาน 6 เดือนถึง 30 กันยายน 2563 และขยายเวลางดเก็บค่าธรรมเนียมชำระค่าน้ำ 3 เดือน จนถึง 30 มิถุนายน 2563 ทั้งเคาน์เตอร์เซอร์วิส  Tesco Lotus/ Big C และ CenPay สอบถามเพิ่มเติมได้ที่ MWA Call Center โทร. 1125สำหรับมาตรการช่วยเหลือประชาชนของการประปาส่วนภูมิภาค (กปภ.) ได้แก่ ลดค่าน้ำทุกประเภทร้อย 20 ยกเว้นส่วนราชการและรัฐวิสาหกิจลดค่าน้ำร้อยละ 3 (ไม่รวมค่าบริการรายเดือน) รอบเดือนเมษายน - มิถุนายน 2563 ผ่อนชำระค่าน้ำประปา (ไม่เกิน 6 เดือน) ผู้ใช้น้ำประเภทโรงแรม /กิจการให้เช่าพักอาศัย (ประเภทรหัส/ผู้ใช้น้ำ T33) โดยไม่คิดดอกเบี้ย คืนเงินประกันการใช้น้ำ ผู้ใช้น้ำประเภทที่ 1 ที่พักอาศัย ยื่นขอตรวจสอบสิทธิ์และแจ้งความประสงค์เพื่อขอคืนเงินประกันการใช้น้ำ ตั้งแต่ 15 เมษายน 2563 ฟรีค่าธรรมเนียม 3 เดือนเมื่อจ่ายค่าน้ำที่ เคาน์เตอร์เซอร์วิส / 7-11 ระหว่างวันที่ 17 เมษายน - 30 มิถุนายน 2563 และ Tesco Lotus / Big C ระหว่างวันที่ 1 พฤษภาคม - 30 มิถุนายน 2563 และขยายเวลาจ่ายค่าน้ำผ่านตัวแทนจาก 10 วันเป็น 20 วันเป็นเวลา 3 เดือน หรือสอบถามเพิ่มเติมได้ที่ PWA Contact Center 1662